ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la aprobarea contractării unui credit pentru investiții în sumă de 288.107,75 lei pentru proiecte finanțate din fonduri europene de la CEC BANK Sucursala Cluj

 Consiliul Local al comunei Valea Ierii întrunit în ședința extraordinară din data de 12 decembrie 2018,

 Ținând cont de:

* Hotărârea Consiliului Local Valea Ierii nr.38 din 30.08.2018, de aprobare a contractării unei finanțări rambursabile interne, modificată prin Hotărârea Consiliului Local Valea Ierii nr.46 din 20.09.2018,
* Hotărârea nr.5583 din 7 decembrie 2018 a Comisiei de Autorizare a Împrumuturilor Locale prin care se avizează favorabil contractarea de către Comuna Valea Ierii, Județul Cluj a unei finanțări rambursabile interne în valoare de 288.107,75 lei pentru realizarea investiției publice de interes local prin Programul Național pentru Dezvoltare Rurală pentru proiectul "Achiziție vidanjă combinată în comuna Valea Ierii",
* Prevederile Ordonanţei de urgentă a Guvernului nr. 64/2007 privind datoria publică, cu modificările şi completările ulterioare, coroborate cu cele ale cap. IV din Legea nr. 273/2006 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;
* Luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,
* În baza prevederilor art. 36 alin. (2) şi alin. (4) lit. b), ale art. 45 alin. (2), art. 63 alin. (1) lit. c) şi alin. (4) lit. c), precum şi ale art. 115 alin. (1) lit. b), alin. (3), (5) şi (6) din Legea administraţiei publice locale nr. 215/2001, republicată,

În temeiul art. 45 alin. (1) coroborat cu art. 115, alin. (1), lit. (b) din Legea nr. 215/2001, Legea administratiei publice locale, modificată și completată,

H O T Ă R Ă Ș T E:

 Art. 1. Se aprobă contractarea unui credit pentru investiții, precum și clauzele contractuale, pentru creditul în suma de 288.107,75 lei, cu o maturitate de 2 ani, contractat de la CEC Bank pentru realizarea investiției publice de interes local "Achiziție vidanjă combinată în comuna Valea Ierii", proiect finanțat prin Programul Național pentru Dezvoltare Rurală .

 Art.2. Se aprobă garantarea creditului cu ipoteca asupra veniturilor proprii înscrise în bugetul propriu de venituri și cheltuieli cu excepția celor interzise de lege și ipoteca mobiliară asupra conturilor Comunei Valea Ierii deschise la CEC Bank SA.

Art.3. Se împuternicește primarul comunei Valea Ierii d-l Duma Gabriel-Alexandru să semneze contractul de credit cu CEC Bank.

 Art. 4. Prezenta hotărâre va fi comunicată Instituției Prefectului – Județul Cluj, primarului comunei Valea Ierii, CEC Bank Sucursala Cluj, compartimentului financiar-contabil.

 Președinte de ședință, Contrasemnează:

 Constantin Culda Secretar,

 Nelia-Crenguța Mariș

**Nr.55 din 12.12.2018**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***